
Kasutusloa andmine  (Liiva tn 5)
1. ASJAOLUD JA MENETLUSE KÄIK

31.01.2020 laekus Narva Linnavalitsuse korralduse vastuvõtmiseks kasutusloa taotlus (linnavalitsuse dokumendiregistris nr 1163) Liiva tn 5 kinnistul asuva päikesepaneelide süsteemiga varustatud abihoone-sauna (ehitisregistri kood 120296316) kasutamiseks. Taotlusele on lisatud ehitusprojekt (Päikesepaneelide süsteem elektrienergia tootmiseks, Põhiprojekt nr 437, peaprojekteerija Energoden OÜ), ehitusdokumentatsioon ja riigilõivu maksekorraldus.

03.02.2020 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1911371/28344, menetluse nr 203293, mis suunati Arhitektuuri- ja Linnaplaneerimise Ameti arhitektuuri ja planeerimise osakonnale, Narva Linnavalitsuse Linnamajandusameti  varade osakonnale, osaühingule VKG Elektrivõrgud ning Päästeameti Ida Päästekeskusele kooskõlastamiseks.  

05.05.2020 kooskõlastasid kõik menetlusse kaasatud isikud kasutusloa taotluse kasutusloa väljastamiseks.

Ehitusseadustiku §55 kohaselt puuduvad kasutusloa andmisest keeldumise põhjused ning võib olla väljastatud kasutusluba päikesepaneelide süsteemiga varustatud abihoone-sauna kasutamiseks.

2.   ÕIGUSLIKUD ALUSED
2.1.  
Ehitusseadustiku §51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. 
Narva Linnavalitsuse Arhitektuuri- ja Linnaplaneerimise Ameti põhimääruse §9  punkti 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba päikesepaneelide süsteemiga varustatud abihoone-sauna                          (ehitisregistri kood 120296316) kasutamiseks.
4. RAKENDUSSÄTTED

4.1.   
Korraldus jõustub seadusega sätestatud korras. 

4.2. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

